Pagi manggok, siang mangambok, malam mangarutok
Sadang iduang Den ko ha, alah tigo hari alun barasok
Talunjuak se Den cucuik lai!
Apo kau pabuek tu ha, Aden haniang sajo, indak Den pikia kan
Kau minta itu, minta iko, minta inyak
Aden lapehan kandak buruak kau tu ha,
Alun ado pitih lai tu ha, Aden alun gajian. Paniang Den!
Kau minta rumah batingkek, kau taragak sedan bakilek
Kau kan tau Diak baso Den ko ha, pagawai ngenek
Kau suruah Den babuek doso, korupsi bana lah Da kecek kau
Abih kajujuran dek ulah, dek ulah sedan
Sabana malang Den babini, indak ibo nyo jo laki
Hilang iman den bujuak setan
“Ndak tau kau do yo?! Baso Aden ko anak surau! Abak Den Buya! Kau suruah Den maliang, KKN ndeh mandeh. KKN tu tau dek kau ndak ha? Karuak-karuak Kepeng Negara. Kini itu kau suruah Den ndeh he”.
Kau aja Den raun-raun, mahilangkan stress di hari Minggu
Den ndak ado ongkoih oto,
Den cilok pitih Abak Den ampek puluah lapan ribu
Ba itu bana Diak ei cinto Aden ka bakeh kau
Kok samba Den jo pucuak parancih, kau makan jo dendeang rabu
Aden minum aie dotor, kau minum jo Fanta susu
Dek pitih kurang Den jua jam tangan Den daripado malu..
Abih pitih ka sadualahe, asa kau sanang Diak ei
Aden rela, abih tandeh kayo rang gaek Den
Aden tau, kalau bacinto tu ha, iyo bapokok stek!
“Alah baliak raun-raun, ndak sadang lo dek kau do. Ndak sadang sungkah se raun do. Lah pai lo ka supermaket, ndeh mandeh. Kau bali lo kue-kue untuak beko malam kecek kau. Alah pulang dari situ, ka pulang ka kampuang lai awak ka naiak oto, oto panuah Diak, tunggulah sabanta. Kau tagageh juo pulang.Dek kareh hati kau tu ha kau duduak mayalek di muko dakek sopir tu ha, sabalah suok sopir tu kau duduak. Aden lah bagayuik di balakang stokar, samo jo Amak-amak samo jo giliang bada gai. Tapi ndak baa di Den doh. Padohal hati Den paneh kau duduak dakek sopir tu ha. Tapi biarlah demi cinta kecek kau, ndeh hei”.
Kau taragak pai ka Japang, ei o naiak kapa tabang
Kau kan tau Diak, o Aden kini ko ha Sadang tauncang
Aden di pecat karajo, dek batinju jo induak samang
Indak mangarati, kalau laki kau ko ha, sadang tasapik
Pado Den makan ubek rangik, dek utak Den sadang panik
Bia Den barangkek dari rumah, oi biarlah
“Bialah Den pai kemping kaniak angin, daripado di rumah mandanga celoteh kau tu sae. Lah hilang dek kau maso-maso bacinto dulu. Dulu ndak tangguang mesranyo baduo, ndak tangguang mesranyo do. Ka bukik samo mandaki, ka lurah samo minta KTP wak dulu baduo.Dulu kau mengecekkan, awak asa ado Uda bialah makan sabungkuih baduo. Lalok di ateh lapiak pandan kecek kau, ei kini ha, ei hei. Maco se samba nyo lah turo-turo, baa kau ko?!Bialah kini Den pulang ka rumah Amak Den, kau pulang lo ka rumah Oneh kau. Bukan papisahan nan Den tangisi,tapi caroe tu Den ndak lamak. Ondeh Mande. Kalau lai baliak utak-utak elok kau tu ha, kau jampuiklah ka rumah Amak Den baliak. Kau baok godok, kudoan ka muncuang Den jo martabak gai. Tapi kalau ka taka itu juo parangai awak bialah awak pisah pisah pisah, pisah!"
min_Latn min_Latn min_Latn min_Latn ind_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn